ຊາວອາເມຣິກັນ ໄປໃຊ້ສິດໃຊ້ສຽງ ຢູ່ລັດ South Carolina ແລະລັດ Nevada
ການປ່ອນບັດຢູ່ລັດ South Carolina ແລະລັດ Nevada ຄາດວ່າ ຈະໃຫ້ຄວາມກະຈ່າງແຈ້ງ ຕື່ມຂຶ້ນ ໃນການເລືອກຕັ້ງ ຂອງພັກຣີພັບບລີກັນ ແລະເດໂມແຄຣັດ.
ເປັນທີ່ຄາດກັນວ່າ ບັນດາຜູ້ມີສິດປ່ອນບັດ ຢູ່ໃນສອງລັດ ທີ່ແຕກ ຕ່າງກັນຂອງສະຫະລັດຈະໃຫ້ຄວາມກະຈ່າງແຈ້ງຕື່ມຂຶ້ນໃນການ ແຂ່ງຂັນຂອງພັກເດໂມແຄຣັດແລະຣີພັບບລີກັນໃນວັນເສົາມື້ນີ້ໃນ ຂະນະທີ່ການຊ່ວງຊິງເພື່ອເຂົ້າໄປຄອບຄອງທຳນຽບຂາວເພີ້ມທະ ວີຄວາມເຂັ້ມຂຸ້ນຂຶ້ນ ລັດ South Carolina ຈັດໃຫ້ມີການເລືອກ ຕັ້ງຂັ້ນຕົ້ນຂອງພັກຣີພັບບລີກັນໃນຂະນະທີ່ລັດ Nevada ຈັດໃຫ້ ມີການປະຊຸມຄັດເລືອກຜູ້ສະໝັກຂອງພັກເດໂມແຄຣັດ ກ່ອນໜ້າການເລືອກຕັ້ງຂັ້ນຕົ້ນຢູ່ລັດ South Carolina ນັ້ນ ການ ໃຫ້ຄວາມເຫັນຂອງທ່ານ Donald Trump ຜູ້ສະໝັກທີ່ມີຄະແນນ ສຽງນຳໜ້າ ຂອງພັກຣີພັບບລີກັນ ແລະພະສັນຕະປາປາ Francis ກ່ຽວກັບການສ້າງກຳແພງຊາຍ ແດນລະຫວ່າງເມັກຊິໂກກັບສະຫະລັດໄດ້ກໍ່ໃຫ້ເກີດເປັນ ຂ່າວນອງນັນ ໃນຂະນະທີ່ພວມບິນກັບ ໄປຍັງກຸງໂຣມ ຫລັງຈາກ ການສະເດັດປະພາດ ເມັກຊິໂກ ໃນອາທິດນີ້ ພະສັນຕະປາປາໄດ້ຕອບຄຳຖາມຂອງນັກຂ່າວ ໂດຍເວົ້າວ່າ ບຸກ ຄົນທີ່ຄິດແຕ່ຈະສ້າງກຳແພງແຕ່ບໍ່ຄິດຈະສ້າງຂົວນັ້ນບໍ່ແມ່ນຊາວຄຣິສຕຽນ ທ່ານ Trump ໄດ້ຮຽກຮ້ອງໃຫ້ສ້າງກຳແພງກັ້ນ ລະຫວ່າງປະເທດທັງສອງ ເພື່ອເປັນການຕອບໂຕ້ ຕໍ່ພະສັນຕະປາປານັ້ນ ທ່ານ Trump ໃນຂັ້ນຕົ້ນ ເອີ້ນຄຳເວົ້າດັ່ງ ກ່າວນັ້ນວ່າບໍ່ເປັນທີ່ໜ້ານັບຖືເລີຍແຕ່ໃນເວລາຕໍ່ມາທ່ານໄດ້ກ່າວໃນລະຫວ່າງການຕອບ ຄຳຖາມ ທີ່ມີການອອກອາກາດໄປທົ່ວປະເທດໃນວັນພະຫັດ ຜ່ານມານີ້ວ່າ ທ່ານໃຫ້ການເຄົາລົບເປັນຢ່າງຍິ່ງຕໍ່ພະສັນຕະປາປາ Francis ແລະພະສັນຕະປາປາອາດຈະໄດ້ຮັບຂໍ້ ມູນທີ່ບໍ່ຖືກຕ້ອງ ກ່ຽວກັບແຜນການສ້າງກຳແພງຢູ່ຊາຍແດນ ບັນດາຜູ້ສະໝັກປະທານາທິບໍດີ ຂອງພັກຣີພັບບລີກັນ ທີ່ເຂົ້າຮ່ວມການຕອບຄຳຖາມກັບ ທ່ານ Trump ບໍ່ໄດ້ໃຫ້ຄວາມສຳຄັນຕໍ່ຂ່າວນອງນັນນີ້ ຜູ້ປົກຄອງລັດ Ohio ທ່ານ John Kasich ບໍ່ຍອມຕຳໜິຕິຕຽນພະສັນຕະປາປາກ່ຽວກັບການໃຫ້ຄວາມເຫັນຂອງພະອົງຂະ ນະທີ່ອະດີດຜູ້ປົກຄອງລັດຟລໍຣິດາທ່ານ Jeb Bush ກ່າວວ່າມັນເປັນເລື້ອງທີ່ບໍ່ເໝາະສົມ ທີ່ຈະຕັ້ງຄຳຖາມກ່ຽວກັບເລື້ອງຄວາມເຊື່ອຂອງທ່ານ Trump